Zulu Nyala Game Lodge | LekkeSlaap
Vanaf R2 650 per nag (plek vir 2)
Die Zulu Nyala Game Lodge bied 'n unieke boservaring in die hartjie van een van Suid-Afrika se mees diverse bewareas. Die lodge is tussen Mkuze, Hluhluwe, St. Lucia en Sodwanabaai se wildreservate geleë en hierdie stukkie paradys is die tuiste van 'n verskeidenheid wild soos olifante, renosters, buffels, seekoeie, kameelperde, die geheimsinnige luiperd en die skugter njala wat inheems aan hierdie streek is.
Verblyf is beskikbaar in dubbelkamers en gesinskamers wat elk 'n en suite-badkamer, lugversorging, 'n yskassie met voorraad, haardroër en tee- en koffiemaakgeriewe het.
Gaste kan in die kamers ontspan, langs die swembad uitspan of die dag afsluit met 'n skemerkelkie op die balkon terwyl die legenaderiese Afrika-son wegsak.
Hierdie reservaat is in privaat besit en is die tuiste van meer as 40 verskillende spesies diere en voëls. 'n Groot verskeidenheid aktiwiteite en uitstappies is beskikbaar vir die gaste van Zulu Nyala Safari Game Lodge.